Sekcia európskych fondov Ministerstva financií SR ako certifikačný orgán je v programovom období 
2014 – 2020 prijímateľom prostriedkov EÚ. Prostriedky sú čerpané z Európskeho fondu regionálneho rozvoja prostredníctvom Operačného programu Technická pomoc cez nasledovné projekty v realizácii:

Kód ITMS	Názov projektu	Stručný opis projektu	Aktivity projektu	
301011CUD2	Financovanie miezd a odmien zamestnancov certifikačného orgánu a podporných útvarov MF SR podieľajúcich sa na finančnom riadení a implementácii EŠIF – VII. časť
	Zámerom projektu je financovanie mzdových nákladov na administratívne kapacity, ktorých úlohou je zabezpečiť plnenie funkcií certifikačného orgánu. Prostredníctvom refundácie mzdových výdavkov oprávnených zamestnancov CO a podporných útvarov MF SR je zabezpečený adekvátny systém odmeňovania a stabilizácia pracovníkov, čo prispieva k dosiahnutiu kvalitných výsledkov plnenia funkcií certifikačného orgánu. Cieľom projektu je zabezpečenie efektívneho finančného riadenia ŠF a KF z pozície CO.	Zabezpečenie financovania miezd zamestnancov certifikačného orgánu a podporných útvarov MF SR; 
Zabezpečenie financovania odmien externých zamestnancov MF SR. 
	
301021Z510	Materiálno-technické zabezpečenie certifikačného orgánu v rokoch 2019 - 2021
	Projekt je zameraný na postupnú obmenu materiálno - technického vybavenia pre zamestnancov CO, čo zahŕňa obnovu počítačového vybavenia, výdavky na nákup multifunkčných zariadení, služobných tabletov, zabezpečenie propagačných materiálov a vizitiek pre zamestnancov CO, zakúpenie kancelárskych stoličiek, prípadne iné obdobné výdavky týkajúce sa obstarania MTZ pre CO.  	Zabezpečovanie a obmena materiálno - technického vybavenia zamestnancov CO.	

Investícia do Vašej budúcnosti
Projekty sú spolufinancované z prostriedkov Európskeho fondu regionálneho rozvoja
www.partnerskadohoda.gov.sk